
***הכניסה חופשית*

**המכללה האקדמית ספיר מציגה**

**פסטיבל קולנוע דרום**

**8-12.6**

**בסינמטק שדרות**

<http://csf.sapir.ac.il>

תכנית הפסטיבל השנה עשירה ורחבה במיוחד, **5** ימים, **2** מתחמים, **6** במות, **4** מסכים ועשרות סרטים, מופעים, מפגשים, הפקות מקור, סדנאות, חגיגת אמנות שמוכיחה שקולות אחרים חייבים לבוא מרחוק.

**גט / רונית ושלומי אלקבץ** 12.6/ 22:30/ סינמטק שדרות

**הוצג בפסטיבל קאן 2014** ויויאן היא מסורבת גט.  היא והטוען שלה זקוקים לעילה כדי לחייב את בעלה בגירושין, ובאין אחת כזאת, על ויויאן לחכות שנים. סדרת הדיונים בבית הדין הרבני,  הופכים למופע בו ה”נתבע” הוא המחליט היחידי על פסק דינו.

# הרחק מהעדרו / קרן ידעיה 11.6 / 21:30/ סינמטק שדרות

**הוצג בפסטיבל קאן 2014 , הקרנה בנוכחות הבימאית+ דיון** משה ותמי הם זוג. משה כבן חמישים ותמי בתחילת שנות העשרים שלה. הם חיים יחד מערכת יחסים אכזרית ואלימה שממנה נראה שלתמי אין סיכוי להיחלץ. משה ותמי הם אב ובתו. מבוסס על ספרה של שז “הרחק מהעדרו"

.

**אור / קרן ידעיה** 11.6/ 12:30/ סינמטק שדרות

שגרת יומה של אור, כמעט בת 18, היא עבודות אין סופיות: שטיפת כלים במסעדה, איסוף בקבוקים וניקיון חדר המדרגות של הבניין בו היא גרה. כשאיננה עובדת, היא הולכת לבית הספר, ומטפלת באימה- רותי, שעוסקת בזנות כבר יותר מ-20 שנה. מצבה הגופני של רותי מתדרדר. היום היא משתחררת מעוד אשפוז בבית החולים. אור מצאה לה עבודה בספונג’ה ומחליטה שמעכשיו הכול יהיה אחרת.

**6 וידאו ארט** **/ מאניה אקבארי** 9.6/ 16:00/ אולם צהלולים ליד סינמטק שדרות

בין השנים 2004–2007 יצרה אכברי שישה וידיאו ארטים קצרים תחת הכותרות:  **עצמי, הדחקה, חטא, בריחה, פחד** ו**הרס**. הסרטים הוצגו בפסטיבלי קולנוע רבים, ביניהם פסטיבל לוקרנו, ובמוזיאונים כמו טייט מודרן.

**אחת.שתיים.אחת / מאניה אקבארי** 8.6 / 16:30/סינמטק שדרות

סרטה העלילתי השלישי באורך מלא של אכברי מתאר מסע של אישה אירנית יפה שנאלצת לשקם את חייה לאחר שפניה הושחתו. הסרט בנוי כסדרה של אפיזודות שמצולמות בקלוז-אפים מרשימים. מסע ההתאוששות מתואר דרך שורה של נקודות מבט מתחלפות שחושפות את כוחה של הקנאה, האהבה, הכבוד והאלימות.

**אימא לא משוגעת/ מרדכי ורדי**  11.6/ 19:00 /סינמטק שדרות

**\*הקרנת בכורה בנוכחות הבמאי+ דיון עם חביבה פדיה והרב ורדי.**

מספר את סיפורה של אמירה, שמתמודדת עם מחלת נפש אבדנית. אמירה אישה דתייה, נשואה ואם לארבעה ילדים, שמגבלות ההלכה מסכנות את חייה. אמירה בוחרת לחשוף את מחלתה בפני הקהילה שבה היא גרה, כדי להקל מעליה את מעמסת הסוד. מתוך המצוקה, אמירה יוצאת למסע אינטלקטואלי ורגשי כדי לגרום לשינוי תודעתי אצל רבנים ביחסם לחולי הנפש. באהבה וברגישות רבה מצליח *ורדי* ללכוד את ייסורי הנפש החולה וליצור מטפורה של חיים “על הקצה".

**רווקה פלוס/ דובר קוסאשווילי**  10.6/ 15:30/ סינמטק שדרות **הקרנה בנוכחות הבמאי+דיון**

זהבה לוי, עוזרת גננת רווקה, מנסה להיכנס להיריון. אמה כופה עליה להביא לה נכד בטענה כי היא גוססת מסרטן. זהבה נענית לדרישה ומתחילה במרוץ נגד הזמן למציאת תורם זרע הולם. היא מעלה בחכתה אסיר מצוייד היטב, גנן אלים ועוד רשימה ארוכה של לא-יוצלחים מסוגים שונים. סָטירה שנונה וחריפה על כמיהה לילד ולהמשכיות, שמהדהדת את הקומדיות הראשונות של אלמודובר באבסורד ובססגוניות שלהן.

***מופעים:***

**אישה מטע/ אורנה אוריין** 9.6 /18:30 /אולם צהלולים ליד סינמטק שדרות

במהלך ארבע עונות יצרה אורנה אוריין, אמנית פלסטית, מפגשים עם נשים, ודימויים הקשורים לעונת  השנה, במטע אפרסקים שבסמוך לקיבוצה. המטע והאדמה על צבעיהם, חומריהם ומקצביהם המשתנים, מסמלים את מחזוריות האישה על פריונה, קמילתה, לבלובה, על שלביה ודמיה.

**נשים מבשלות סיפור/סיגלית בנאי, דויד מימוני** 9.6/ 20:30 /אולם צהלולים ליד סינמטק שדרות

 בהשתתפות: נשות הפרוייקט “נשים מבשלות סיפור”, מתנ”ס שדרות. נשות שדרות מספרות את כאבן וכוחן, קוצצות, דומעות, מטגנות, מטעימות. מונולוגים בליווי פס קול ייחודי. פרויקט מיוחד של פסטיבל קולנוע דרום בשיתוף עם מתנ”ס שדרות. תיאטרון, אוכל, מפגש, וידיאו ומוסיקה.